Galatas

Os galatas estioron una confederación formata por tres pueblos celtas (tectosaches, tolistobochios y trocmios) que conquirioron un sectos central d'Asia la Chica dimpués conoixito como Galacia. Galatas (en griego Galatai ye tamién como Hieronimo de Cardia y atros autors clasicos denominaban a los celtas y en particular a los que invadioron Macedonya, Tracia y Grecia. Teneban como centro Drunemeton, que presenta en a suya etimolochía o nemeton u calvera d'a selva on os druidas en atros países celtas celebraban reunions y rituals. En Drunemeton se reuniban 300 senadors d'as 12 tetrarquías en as que se dividiban os tres pueblos.
250px|thumb|right|Mapa d'a provincia romana de Galacia, en l'anterior territorio d'os galatas
Os celtas que bi heba en os Balcans y que recibiban a denominación de galatai trecurzoron o Estreito de Bosforo en l'anyo 278 aC clamatos por o rei de Bitinia. En l'anyo 232 aC s'establioron en a part septentrional d'as planas d'Anatolia Central por alcuerde entre diferents reinos helenisticos, y se mantenioron independients aproveitando a rivalidat entre o Reino de Ponto a lo norte y o Reino de Pergamo. O suyo territorio fue adhibito pa cutio en l'Imperio Romano en tiempos de César Augusto como Povincia romana de Galacia.

 Bibliografía 
Francisco Marco Simón Los celtas. Historias del Viejo Mundo, num. 15. Historia 16.

Categoría:Celtas orientals